Նոր դեսպանատան շինարարությունում աշխատում են 600 հայ բանվոր, 65 թուրքեր, նաեւ 8 ֆիլիպինցի ճարտարապետներ։ Շինարարության ղեկավարի բացատրությամբ, թուրք շինարարներին ներգրավել ենՙ նկատի առնելով մասնագիտական որակները։ Նրանք Ստամբուլում նոր են ավարտել ամերիկյան հյուպատոսարանի կառուցման աշխատանքները։ Ֆիլիպ Լուն պատմում է, որ հայ շինարարները սկզբնական շրջանում ամենեւին չէին տիրապետում շինարարության արեւմտյան ստանդարտներին, բայց հիմա շատ են հմտացել, եւ հնարավոր է, որ ներգրավվեն այլ դեսպանատների շինարարություններում եւս։ Ինչ վերաբերում է վճարման տարբերություններին, դրանք հայ շինարարների համար սահմանվել ենՙ նկատի առնելով հայկական աշխատաշուկայի ներկա վիճակը, իսկ թուրքերի ու ֆիլիպինցիների համար այլ չափանիշներ` հեռվից են եկել, կտրվել տուն ու տեղից։ Համենայն դեպս, Ջոն Օրդուեյը շեշտում է, որ հայ եւ թուրք շինարարների միջեւ բարեկամական հարաբերություններ են հաստատվել։